UP के 1535 थानों में महिला शिकायतकर्ताओं के लिए होगा अलग कमरा, CM योगी ने किया ऐलान
उत्तर प्रदेश के 1535 पुलिस स्टेशनों में महिलाओं की शिकायत सुनने और दर्ज करने के लिए अलग कमरे की व्यवस्था की जाएगी।
लखनऊ: उत्तर प्रदेश के 1535 पुलिस स्टेशनों में महिलाओं की शिकायत सुनने और दर्ज करने के लिए अलग कमरे की व्यवस्था की जाएगी। महिलाओं की शिकायत के लिए तैयार किए गए इस कमरे में महिला पुलिस कॉन्स्टेबल मौजूद रहेगी और वही उनकी शिकायत सुनकर दर्ज करेगी। महिलाओं की शिकायत पर तुरंत एक्शन लिया जाएगा। मुख्यमंत्री योगी आदित्यनाथ ने इसके बारे में शनिवार को जानकारी दी।प्रदेश के मुख्यमंत्री योगी आदित्यनाथ ने कहा, "पूरे राज्य के 1535 पुलिस थानों में महिलाओं की शिकायत दर्ज करने के लिए अलग कमरा होगा, जहां एक महिला कॉन्स्टेबल उनकी शिकायत सुनेगी और दर्ज करेगी। महिलाओं की शिकायत पर तुरंत कार्रवाई की जाएगी। महिलाओं के खिलाफ अपराधों के दोषियों को तेजी से दंडित किया जाएगा।"